 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ኣቶ እስክንድር ነጋ ብጥሕሰት ኣዋጅ ገበን ሽበራ ተኸሲሱ 10 መስከረም 2020 ምንጪ ስእሊ, YONAS TADESSE ዓቃቢ ሕጊ ፌደራል ኣቦመንበር ፓርቲ ባልደራስ ንሓቀኛ ዴሞክራሲ ኣቶ እስክንድር ነጋ ኣብ ዝርከቦም ሸውዓተ ሰባት ዘቕረቦም ክሲታት ሓይሊ ብምጥቃም መንግስቲ ንምቁጽጻር ኣብ ዝተገበረ ፈተነ ዝጥቀሱ እዮም ኣቶ እስክንድር ሎሚ ንጉሆ ናብ ቤት ፍርዲ ከምዝቐርብ ዋላ ሓደ ዝፈልጦ ነገር ከምዘይነበሮ ዝገለጸ ጠበቕኡ ኣቶ ሄኖክ ኣክሊሉ ኣካል ናጻ ምውጻእ ብዝብል ብዝኸፈትዎ መዝገብ ክሲ ንሎሚ ድሕሪ ቐትሪ ቆጸራ ስለዝነበሮም ይከታተል ምንባሩ ኣረዲኡ ዓሚለይ ብዘይጠበቓዩ ናብ ቤት ፍርዲ ቀሪቡ ዝበለ ኣቶ ሄኖክ ጸኒሑ ብመሰረት ዝረኸቦ መረዳእታ ኣቶ እስክንድር ቤት ፍርዲ ቀሪቡ መዝገብ ክሲ ከምዝተወሃቦ ከምዝፈለጠ ገሊጹ መንግስቲ ኢትዮጵያ ፖለቲከኛታት ምእሳር ይቕጽል ኣሎ ዓበይቲ ፖለቲካዊ ፍጻመታት ኢትዮጵያ እዚ ዓመት ኢትዮጵያውያን ኣብ ለንደን ሰላማዊ ሰልፊ ኣካዪዶም ኣብ ልዕሊ ኣቶ እስክንድርን ካልኦት ሰባትን ክልተ ክስታት ዝቐረበ ኮይኑ እቲ ሓደ ክሲ ኣብ ስሩዕ ሕጊ ገበን መሰረት ዝገበረ ኮይኑ ስልጣን መንግስቲ ንምቁጽጻር ኣጽዋር ብምጥቃም ናዕቢ ምልዓል ዝብልዩ እቲ ኻልኣይ ድማ ኣቶ እስክንድር ምስ ካልኦት ክልተ ውልቀሰባት ብኣዋጅ ግበር ራዕዲ ዝተኸሰስሉዩ እዚ ድማ ፖለቲካዊ ዕላማ ንምስጓም ብምስምማዕን ህዝቢ ክዕምጽ ብምግባርን ራዕዲ ብምፍጣርን ስልጣን መንግስቲ ምቁጽጻር ዝብል ክሲዩ ቐሪቡሉ ዘሎ ኢሉ እቲ ጠበቓ ኣብቲ መዝገብ ክሲ ካብ ዝተኸሰሱ ሸውዓተ ሰባት እቶም ኣርባዕተ ላዕለዎት መሪሕነት ውድብ ባልደራስ ከምዝኾኑ ካብ መብርሂ ጠበቓ ስዩም ምፍላጥ ተኻኢሉሎ ኣብ ልዕሊ ኣቶ እስክንድር ነጋ ክልቲኡ ክሲ ከም ዝቐረበ ዝገልጽ ጠበቕኡ ኣቶ ሄኖክ ኣክሊሉ ካብ እስክንድር ነጋ ወጻኢ ዘለው ላዕለዎት ኣመራርሓ እቲ ሰልፊ ግና ሓደ ጥራሕ ከም ዝኾነ ሓቢሩ ኣቶ እስክንድር ነጋ ኣብ ዝሓለፈ ቀዳም ኣካል ናጻ ናይ ምውጻእ ክሲ ኣቕሪቡኳ እንተነበረ ሎሚ መዓልቲ ግን ቤት ፍርዲ ብሓድሽ ክሲ ደው ከምዘበሎዩ ኣብሪሁ ንሕና ናብ ፖሊስ ኣቕሪብናዮ ዝነበርና ኣካል ናጻ ናይ ምውጻእ ክሲ ዓቃቢ ሕጊ ናይ 15 መዓልታት ቐፈራ ተዋሂቡዎ ኣብቲ ዝተዋህቦ ግዜ ክሲ ክምስርት ስለዘይክኣለ ኣብ ቤት ማእሰርቲ ክጸንሑ የብሎምን ብዝብል ኢና ኣቕሪብናዮ ነይርና በዚ መሰረት ናይ መወዳእታ ውሳነ ንምሃብ ቤት ፍርዲ ንሎሚ መዓልቲ ቖጸራ ሂቡ ነይሩ ሕጂ ግን ሓድሽ ክሲ ስለ ዝመጽአ ብመሰረት ቤት ፍርዲ ዝህቦ ትእዛዝ ኣብ ቤት ማእሰርቲ ዘጽንሐሉ ዕድል ኣሎ ማለትዩ ኢሉ ስለዚ ብዋሕስ ክፍታሕ ይግባእዶ ኣይግባእን? 